કોડિનારમાં ભાજપના ધારાસભ્ય જેઠાભાઇ સોલંકીની ટિકિટ કાપવાના મુદ્દે દલિત સમુદાયમાં ઉગ્ર રોષ ફરી વળ્યો છે. કોડિનારના વર્તમાન ધારાસભ્ય જેઠાભાઇએ ભાજપ તરફથી ટિકિટ નહીં મળવાની આશંકા હેઠળ રાજીનામુ આપી દીધું છે. કોડિનાર બેઠક પરથી હજુ ઉમેદવારના નામની જાહેરાત થઇ નથી, પંરતુ તેમણે વ્યાપક અંદાજ લગાવતા, ટિકિટ નહીં આપવામાં આવેની સંભાવના હેઠળ રાજીનામું આપી દીધું છે. ભાજપ સાથે સંકળાયેલા દલિત સમુદાયના હોદ્દેદારોનું પ્રતિનિધી મંડળ સૂત્રોચ્ચાર સાથે જિલ્લા ભાજપ કાર્યાલય ખાતે પહોંચ્યું હતું અને જેઠા સોલંકીએ વિધાનસભા અધ્યક્ષ રમણલાલ વોરાને રાજીનામું આપ્યું હતું. આ સમાચાર ફેલાતા જેઠાભાઇના હોદ્દેદારોએ વેરાવળના ટાવર ચોકમાં ડો. બાબા સાહેબ આંબેડકરની પ્રતિમા પાસે સૂત્રોચ્ચાર અને પ્રાર્થના કરી વિરોધ નોંધાવ્યો હતો.